প্রেস বিজ্ঞপ্তি ॥ আসন্ন উপজেলা পরিষদ নির্বাচনকে সামনে রেখে লাখাই উপজেলা যুবলীগের বিশেষ কর্মী সভা অনুষ্টিত হয়েছে। সভায় উপজেলা ছাত্রলীগের সাবেক সাধারণ সম্পাদক ও স্বেচ্ছাসেবকলীগের সভাপতি যুবলীগ নেতা শফিউল আলম শফিককে লাখাই উপজেলা ভাইস চেয়ারম্যান পদে সমর্থন প্রদান করা হয়। গতকাল বিকালে কালাউক উচ্চ বিদ্যালয় মাঠে লাখাই উপজেলা যুবলীগ সভাপতি এনামুল হক মামুনের সভাপতিত্বে ও সাধারণ সম্পাদক ইকরামুল মজিদ চৌধুরী শাকিলের পরিচালায় অনুষ্টিত সভায় প্রধান অতিথি হিসেবে উপস্থিত ছিলেন, জেলা যুবলীগের নির্বাহী সদস্য শাহ রেজা উদ্দিন আহমেদ দুলদুল। বিশেষ অতিথি ছিলেন, উপজেলা কৃষকলীগের যুগ্ম আহ্বায়ক মোল্লা মোঃ আলমগীর, স্বেচ্ছাসেবকলীগের আহ্বায়ক দেলোয়ার হোসেন মান্না, যুবলীগের সহ-সভাপতি আব্দুল্লাহ আল-মামুন, আব্দুল মমিন, জামাল তালুকদার, সাংগঠনিক সম্পাদক শামীম আহমেদ, উজ্জল আহমেদ, জাবেদ জাহাঙ্গীর, শাহ নেওয়াজ। ...